Генадзь Мажэйка

**Генадзь Мікалаевіч Мажэйка** ( 11 траўня 1982, Менск, БССР, СССР) — беларускі журналіст «», палітычны вязень рэжыму Лукашэнкі. 1 кастрычніка 2021 году быў арыштаваны ў сувязі з прафэсійнай дзейнасьцю, беларускія й расейскія журналісты й праваабаронцы заклікалі вызваліць яго.

## Біяграфія
Нарадзіўся 11 траўня 1982 году ў Менску. У 2004 годзе скончыў Беларускі дзяржаўны ўнівэрсытэт інфарматыкі і радыёэлектронікі. З 2009 году працаваў у газэце «», беларускай вэрсіі газэты «Комсомольская правда». У 2011 годзе заняў другое месца ў фотаконкурсу «Belarus Press Photo». Пісаў на тэмы, зьвязаныя з транспартам, тэхналёгіямі, гісторыяю, арміяю й вайсковаю тэхнікаю.

У жніўні 2020 году Мажэйка асьвятляў падзеі першых дзён масавых пратэстаў. У ноч з 11 на 12 жніўня 2020 году па заданьні рэдакцыі працаваў у мікрараёну  ў складзе групы з чатырох журналістаў «КП у Беларусі». Нягледзячы на наяўнасьць камізэлькі з надпісам «Прэса» й белай каскі, быў лёгка зьбіты невядомымі сілавікамі рэжыму Лукашэнкі. Пазьней ён успамінаў: *«Увесь наш „дыялёг“ суправаджаўся крыкамі й пагрозамі, штурхлямі дубінкамі па нагам, па рукам. Больш усяго дасталася нашаму кіроўцы. Ён адвярнуўся, каб адкрыць багажнік, нахіліўся, а яго пачалі біць па рукам і нагам».*

28 верасня 2021 году ў кватэры на захадзе Менску адбылася  паміж супрацоўнікамі спэцпадразьдзяленьня КДБ «» ў цывільным і менчуком Андрэем Зельцарам, у выніку якой загінулі Зельцар і адзін з супрацоўнікаў КДБ. Мажэйка апэратыўна падрыхтаваў заметку для сайту «КП у Беларусі», якая была апублікавана а 22 гадзіне. У працэсе напісаньня матэрыялу ён узяў камэнтар у аднаклясьніцы Зельцара, якая ахарактарызавала яго станоўча. Ранкам 29 верасьня сайт выданьня быў заблякаваны Міністэрствам інфармацыі Беларусі без папярэдняга апавяшчэньня, і верагоднаю прычынаю блякіроўкі называўся артыкул Мажэйкі. Таксама сайт выданьня стаў недасяжны з-за мяжы. Пасьля беларуская рэдакцыя «Камсамольскай праўды» адрэдагавала нататку, а затым і зусім выдаліла яе..

30 верасьня 2021 году Мажэйка знаходзіўся ў Маскве, адкуль званіў маці. 1 кастрычніка ў яго кватэры ў Менску адбыўся ператрус, а вечарам стала вядома, што Мажэйка знаходзіцца ў цэнтры ізаляцыі правапарушальнікаў на Акрэсьціна ў Менску. Праваабарончы цэнтар «Вясна», які першым паведаміў пра арышт Мажэйкі, заявіў, што яго затрымалі ў Маскве. Пастаянная камісія па правах чалавека ў інфармацыйнай сфэры  заклікала вызваліць Мажэйку. 4 кастрычніка 2021 году прэс-сакратар прэзыдэнта Расеі  пракамэнтаваў затрыманьне, заявіў, што ня можа адобрываць арышт журналіста за яго прафэсійную дзейнасьць. 4 кастрычніка 2021 году  заклікаў вызваліць Мажэйку.

6 кастрычніка 2021 году сумеснаю заяваю шасьці арганізацыяў, сярод якіх Вясна, Беларускі Хэльсынскі камітэт, Беларускі ПЕН-цэнтар, Мажэйка быў прызнаны палітычным вязьнем. 11 кастрычніка стала вядома, што Мажэйку прад’явілі абвінавачаньні па двух артыкулам КК РБ за распальваньне сацыяльнай варожасьці (арт. 130) і абразу прадстаўніка ўлады (арт. 369).

23 сакавіка 2023 году Генадзя Мажэйку асудзілі да трох гадоў пазбаўленьня волі.

## Крыніцы

## Вонкавыя спасылкі
* Пишет о технологиях, призёр Пресс-фото
* Геннадий Можейко: «Никогда не думал, что такое может происходить в моей стране» — Прэс-клюб Беларусь
* Старонка Генадзя Мажэйкі на сайце Праваабарончага цэнтра «Вясна»

Катэгорыя:Беларускія журналісты
Катэгорыя:Вязьні сумленьня паводле ПЦ „Вясна“
Катэгорыя:Вікіпэдыя:Артыкулы з заклікам быць асьцярожнымі пры рэдагаваньні